CELEX: 62017TN0620
Language: hr
Date: 2017-09-08 00:00:00
Title: Predmet T-620/17: Tužba podnesena 8. rujna 2017. – Teollisuuden Voima protiv Komisije

27.11.2017   
            
            
               HR
            
            
               Službeni list Europske unije
            
            
               C 402/43
            
         Tužba podnesena 8. rujna 2017. – Teollisuuden Voima protiv Komisije
   (Predmet T-620/17)
   (2017/C 402/57)
   Jezik postupka: engleski
   
      Stranke
   
   
      Tužitelj: Teollisuuden Voima Oyj (Eurajoki, Finska)(zastupnici: M. Powell, Solicitor, Y. Utzschneider, K. Struckmann i G. Forwood, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije (EU) 2017/1021 od 10. siječnja 2017. o državnoj potpori SA.44727 2016/C (ex 2016/N) koju Francuska namjerava provesti u korist društva Areva Group; (1)
               
            
         
               —
            
            
               naloži Komisiji snošenje tužiteljevih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
            
               1.
            
            
               Prvi tužbeni razlog, koji se temelji na tome da Komisija nije navela dovoljno razloga, suprotno članku 296. UFEU-a, zbog prekomjernog uređivanja objavljene verzije pobijane odluke što je tužitelja spriječilo da utvrdi razloge njenog donošenja, te spriječilo Opći sud da je preispita.
            
         
            
               2.
            
            
               Drugi tužbeni razlog, koji se temelji na očitim pogreškama u ocjeni u odnosu na ponovnu uspostavu dugoročne održivosti društva Areva Group.
               
                           —
                        
                        
                           Tužitelj se u ovom pogledu poziva na Komisijine smjernice o državnim potporama za sanaciju i restrukturiranje nefinancijskih poduzetnika u teškoćama, što zahtijeva da se planom restrukturiranja ponovno uspostavi dugoročna održivost korisnika u razumnom razdoblju i na temelju realnih pretpostavki (2).
                        
                     
         
            
               3.
            
            
               Treći tužbeni razlog, koji se temelji na očitim pogreškama u ocjeni predloženih mjera za ograničavanje narušavanja tržišnog natjecanja na glavnom tržištu na kojem će društvo Areva Group biti aktivno nakon restrukturiranja.
            
         
            
               4.
            
            
               Četvrti tužbeni razlog, koji se temelji na pogrešci u ocjeni jer se odobrenje države uvjetovalo neodgovarajućim i nedovoljnim uvjetima.
            
         
            
               5.
            
            
               Peti tužbeni razlog, koji se temelji na očitoj pogrešci jer je utvrđeno da je državna potpora spojiva s unutarnjim tržištem, u kontekstu činjenice da predloženi plan restrukturiranja ne sadržava dovoljna jamstva da će Areva moći na vrijeme dovršiti projekt OL3, što je protivno određenim drugim ciljevima Ugovora o Europskoj uniji koje je trebalo uzeti u obzir prilikom ispitivanja spojivosti državne potpore.
            
         
      (1)  SL 2017 L 155, str. 23.
   
      (2)  SL 2014 C 249, str. 1, točka 47.